**102/3**

**KISWAHILI**

**Karatasi ya 3**

**FASIHI**

**Muda: Saa 2 ½**

**FORM 4**

***Cheti Cha Kuhitimu Masomo ya Sekondari Kenya (K.C.S.E)***

**MAAGIZO**

1. Jibu maswali manne pekee.
2. Swali la ***kwanza*** in la ***lazima***.
3. Maswali hayo mengine matatu yachaguliwe kutoka sehemu nne zilizobaki, yaani; Tamthilia, riwaya, Hadithi Fupi na Fasihi Simulizi.
4. Usijibu maswali ***mawili*** kutoka ***sehemu moja***.
5. Majibu yote lazima yaandikwe kwa lugha ya ***Kiswahili***.
6. Karatasi hii ina kurasa nne zilizopigwa chapa.
7. Watahiniwa ni lazima wahakikishe kuwa kurasa zote za karatasi hii zimepigwa chapa sawasawa na kwamba maswali yote yamo.

***Karatasi hii ina kurasa 4 zilizopigwa chapa. Watahiniwa ni lazima waangalie kama kurasa zote za karatasi hii zimepigwa chapa sawasawa na kuwa maswali yote******yamo.***

**SEHEMU A: USHAIRI**

1. ***LAZIMA***

**Soma mashairi haya kisha ujibu maswali.**

Ameumbwa mwanadamu, kwa lililo zuri umbo,

Basi si wote fahamu, waliyo na sawa mambo,

Wako waliyotimamu, na wengineyo wa kombo,

Na mtu kuwa na tumbo, si kwamba mekamilika.

Kuna walo mafidhuli, lugha yao ni matango,

Na kuna wenye kauli, sizokuwa na ushingo,

Kuna wake kwa wavuli, vipofu na wenye tongo,

Na mtu kuwa na shingo, si kwamba mekamilika.

Kuna walo na fikira, na wenye vibovu vitwa,

kuna walo na subira, husubiri kucha kutwa,

wengine tabiya ya bora, hino huwanayo katwa,

Na mtu kuwa na kitwa, si kwamba mekamilika.

Kukamilika kwa Mja, ni mbali kwa Moliwa,

Kwa Mja nitakutaja, ili upate kwelewa,

Ni kufikiya daraja, ile aliyoumbiwa,

Hapo ndipo huambiwa, Mja amekamilika.

Aiyelewe duniya, kwa marefu na mapana,

Azipite zile ndiya, za miba mitungu sana,

Avuke bahari piya, zito na virefu vina,

Hiyo ni yangu maana ya mja kukamilika.

Akishafikwa na hayo, si kwamba ndiyo akhiri,

Lazima awe na moyo, wa kuweza kusubiri,

Kuyasubiri ambayo, yote yatayomjiri,

Kama huyo tamkiri, ni mja mekamilika.

**Maswali**

1. Kulingana na shairi hili ni yapi humfanya mtu kuwa na utu? Taja matano.(alama 5)
2. Fafanua namna mshairi alivyofaulu kutumia uhuru wake. (alama 4)
3. Eleza maana ya vifungu hivi kama vilivyotumiwa katika shairi. (alama 3)
4. Vibovu vitwa.
5. Tabiya bora.
6. Mtu kuwa na kitwa.
7. Msanii anakiri nini kuhusu Mja? (alama 2)
8. Andika ubeti wa tano kwa lugha nathari. (alama 4)
9. Eleza umbo la shairi hili kwa kuzingatia mizani na vina. (alama 2)

**SEHEMU B: TAMTHILIA**

***T. Arege: Mstahiki Meya***

**Jibu swali la 2 au 3.**

**2.** “Si vyombo vya habari, si wanasiasa. Si wasomi.”

1. Eleza muktadha wa dondoo hili. (alama 4)
2. Taja na ufafanue mbinu ya lugha katika dondoo hili. (alama 2)
3. Fafanua sifa zozote nne za msemaji. (alama 4)
4. Umaskini ni tatizo kuu katika cheneo. Tetea kauli hii huku ukitoa mifano mahususi.

(alama 10)

**3.** Mwandishi wa Mstahiki Meya ametumia mbinu ya majazi kufanikisha ujumbe wake. Jadili. (al 20)

**SEHEMU C: RIWAYA**

***Kidagaa Kimemwozea***

Jibu swali la 4 au 5.

1. “We bwana unafikiri natumia petroli nini?”
2. Uweke usemi huu katika muktadha wake. (al 4)
3. Huku ukitoa mifano, eleza mbinu mbili za lugha zilizotumiwa na mwandishi katika dondoo hili. (al 4)
4. Eleza migogoro yoyote sita inayojitokeza katika riwaya ya Kidagaa Kimemwozea. (al 12)
5. Udhalimu ni maudhui makuu katika riwaya ya Kidagaa Kimemwozea. Thibitisha. (al 20)

**SEHEMU D: HADITHI FUPI**

***K. Walibora na S. Mohamed: Damu Nyeusi na Hadithi Nyingine.***

**Jibu swali la 6 au 7.**

**6. a)** Jadili jinsi wanaume walivyosawiriwa kwa kurejelea hadithi zifuatazo. (alama 10)

i) Samaki wa Nchi za Joto

ii) Damu Nyeusi.

**b)** Changamoto kuu katika mataifa mengi barani Afrika ni umaskini.

 Jadili ukirejelea hadithi zifuatazo. (alama 10)

i) Mwana wa Darubini.

ii) Kanda la usufi.

**7.** “Ndoa yao ilikuwa moja katika maelfu.”

**a)** Eleza muktadha wa dondoo hili. (alama 4)

**b)** Tambua na ueleze mbinu iliyotumika katika dondoo hili. (alama 2)

**c)** Tambua maudhui yanayodokezwa katika dondoo na jinsi yalivyoshughulikiwa katika hadithi yote. (alama 10)

**d)** Eleza falsafa ya mwandishi kuhusu maudhui haya. (alama 4)

**SEHEMU E: FASIHI SIMULIZI**

**8.** a) Fafanua kikamilifu dhana zifuatazo za fasihi simulizi

1. Nyiso (alama 2)
2. Mbolezi (alama 2)
3. Hodiya (alama 2)
4. Bembelezi (alama 2)
5. Sifo (alama 2)

b) i) Miviga ni nini (alama 2)

 ii). Orodhesha sherehe nne za jamii yako zinazohusishwa na miviga (alama 4)

 iii). Je, miviga ina upungufu gani (alama 4)